**PRILOG I**

**TEHNIČKE SPECIFIKACIJE PREDMETA NABAVE**

**PROJEKTNI ZADATAK**

**IZRADA STRATEGIJE ZELENE URBANE OBNOVE GRADA DUBROVNIKA ZA RAZDOBLJE 2024.-2028.**

OBRAZLOŽENJE

Strategija zelene urbane obnove je strateška podloga od značaja za jedinicu lokalne samouprave ili Grad Zagreb, koja se odnosi na ostvarenje ciljeva razvoja zelene infrastrukture, integraciju NBS rješenja, unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike.

Strategija zelene urbane obnove u pravilu se donosi za razdoblje od 5 do 10 godina.

Strategije zelene urbane obnove novi su strateško-planski dokumenti predviđeni Nacionalnim planom oporavka i otpornosti 2021.–2026. koje se navode i u Programu razvoja zelene infrastrukture u urbanim područjima za razdoblje od 2021. do 2030. godine (Narodne novine 147/21) i u Programu razvoja kružnog gospodarenja prostorom i zgradama za razdoblje od 2021. do 2030. godine (Narodne novine 143/21).

Strategija zelene urbane obnove se izrađuje uz primjenu svih relevantnih informacija dobivenih: terenskim pregledom, suradnjom s relevantnim institucijama, stručnom literaturom, financijskim i ekonomskim izvješćima, zakonskim odredbama, smjernicama i propisima, digitalnim i analognim prostornim podatcima, anketama i ispitivanjem javnog mijenja te ostalim izvorima podataka.

SADRŽAJ

Struktura strategija zelene urbane obnove definirana je Smjernicama za izradu Strategija zelene urbane obnove izrađenim od strane Ministarstva prostornoga uređenja, graditeljstva i državne imovine <https://mpgi.gov.hr/UserDocsImages//dokumenti/NPOO/ZUO_NPOO//Smjernice_za_izradu_Strategije.pdf>

Sukladno navedenim Smjernicama okvirni Sadržaj Strategije zelene urbane obnove Grada Dubrovnika (u daljnjem tekstu: Strategija) je sljedeći:

1. UVOD
2. POVEZNICA NA PROGRAME ZI I KG I NPOO
3. SREDNJOROČNA VIZIJA RAZVOJA
4. RAZVOJNE POTREBE I POTENCIJALI
5. OSNOVNA OBILJEŽJA PODRUČJA OBUHVATA
6. ANALIZA ULAZNIH PODATAKA POVEZANIH S TEMOM ZELENE URBANE OBNOVE
7. MODEL KRUŽNOG GOSPODARENJA PROSTOROM I ZGRADAMA
8. PODRUČJA POGODNA ZA URBANU PREOBRAZBU I/ILI URBANU SANACIJU
9. SWOT ANALIZA
10. STRATEŠKI OKVIR
11. HORIZONTALNA NAČELA
12. POKAZATELJI, INDIKATIVNI FINANCIJSKI PLAN I TERMINSKI PLAN PROVEDBE
13. IZVORI PODATAKA I LITERATURA

Kratki opis svakog pojedinog poglavlja okvirnog Sadržaja:

UVOD

* Svrha i razlozi izrade dokumenta
* Proces izrade dokumenta
* Nacionalni zakonodavni okvir i njegova poveznica s temom zelene infrastrukture i/ili kružnog gospodarenja prostorom i/ili zgradama

POVEZNICA NA PROGRAME ZI I KG I NPOO

* Navodi se na koji način Strategija doprinosi ciljevima:
* Programa razvoja zelene infrastrukture u urbanim područjima za razdoblje od 2021. do 2030. godine (Program ZI)
* Programa razvoja kružnog gospodarenja prostorom i zgradama za razdoblje od 2021. do 2030. godine (Program KG)
* Reforme C6.1.R5 Uvođenje novog modela strategija zelene urbane obnove i provedba pilot projekta razvoja zelene infrastrukture i kružnog gospodarenja prostorom i zgradama iz Nacionalnog plana oporavka i otpornosti 2021 - 2026 (NPOO).

SREDNJOROČNA VIZIJA RAZVOJA

* Definirana srednjoročna vizija razvoja za razdoblje provedbe Strategije zelene urbane obnove služi kao jasan vodič za odabir ciljeva i postupaka djelovanja

RAZVOJNE POTREBE I POTENCIJALI

* Opis razvojnih potreba i potencijala koji uključuju gospodarske, socijalne, okolišne i slične međupovezanosti
* OSNOVNA OBILJEŽJA PODRUČJA OBUHVATA
* Opis i kartografski prikaz područja obuhvata za koje se izrađuje Strategija zelene urbane obnove u kojem se navode glavne značajke područja, a posebice:
* Podaci o stanovništvu, administrativnim značajkama i gospodarskim djelatnostima
* Klimatska obilježja prostora
* Značajke prostora (npr. reljef i geološko-pedološka obilježja, hidrografske značajke, krajobrazna raznolikost, bioraznolikost, kulturno-povijesne značajke)

ANALIZA ULAZNIH PODATAKA POVEZANIH S TEMOM ZELENE URBANE OBNOVE

* Analiza važećih strateških i prostorno planskih dokumenata
	+ Povijesna analiza koja, između ostalog, obrađuje razvoj značajnih javnih zelenih površina
	+ Ostale analize ključne za zelenu urbanu obnovu:
	+ baza podataka zelenih površina,
	+ dostupni pisani izvori (analize, strategije, studije, godišnjaci, izvješća, znanstveni i stručni radovi i dr.),
	+ prirodni elementi (tlo, vode, urbane šume i dr.),
	+ društveno-gospodarska analiza,
	+ vizualno-strukturna analiza (krajobrazna studija i dr.),
	+ ostale analize
* Dosadašnja javna ulaganja kroz gradski proračun u pojedinačne zahvate na temu zelene urbane obnove
* Analiza podataka i komentara dobivenih ispitivanjem javnog mnijenja građana i drugih ključnih dionika kao što su npr. organizacije civilnog društva, interesne skupine, akademske zajednice, dionici iz privatnog sektora i dr.

MODEL KRUŽNOG GOSPODARENJA PROSTOROM I ZGRADAMA

* Analiza, opis i kartografski prikaz odabranih napuštenih prostora i zgrada za koje se mogu predložiti načini unaprjeđenja po principima kružnosti

PODRUČJA POGODNA ZA URBANU PREOBRAZBU I/ILI URBANU SANACIJU

* Analiza, opis i kartografski prikaz građevinskih područja pogodnih za urbanu preobrazbu i/ili urbanu sanaciju (prema čl. 3. st.1.točka. 40-41. Zakona o prostornom uređenju NN 153/13, 65/17, 114/18, 39/19, 98/19) te prijedlog unaprjeđenja.

SWOT ANALIZA

* Analiza snaga/slabosti/prilika/prijetnji u planiranju razvoja zelene infrastrukture i nekorištenih površina javne namjene (prema čl. 3. st.1. točka 32. Zakona o prostornom uređenju NN 153/13, 65/17, 114/18, 39/19, 98/19)

STRATEŠKI OKVIR

* Aktivnosti i/ili projekti koji doprinose zelenoj urbanoj obnovi.
* Pojašnjenje i opis aktivnosti u odnosu na razvojne potrebe, kao što su npr.:
	+ očuvanje i unaprjeđenje zelenog karaktera i identiteta grada,
	+ stvaranje prostora ugodnog za život i podizanje kvalitete života,
	+ uspostavljanje umreženog sustava otvorenih površina, jačanje uloge povezivanja pojedinih dijelova grada, središta s periferijom te otvorenih prostora različitih tipova i funkcija međusobno,
	+ integriranje vodenih površina u sustav zelene infrastrukture grada,
	+ osiguravanje dostupnosti zelenih površina stanovništvu,
	+ prilagodbe klimatskim promjenama i jačanje otpornosti na rizike,
	+ stavljanje u ponovnu upotreba napuštenih javnih prostora i zgrada i sl.
* Opis i provedbe i tijek razvoja odabranih aktivnosti / projekata.

HORIZONTALNA NAČELA

* Opisuje se kako će Strategija doprinijeti promicanju pristupačnosti za osobe smanjene pokretljivosti i osobe s invaliditetom te ima li izravnih ili neizravnih učinaka na primjenu Zakona o ravnopravnosti spolova i Zakona o suzbijanju diskriminacije

POKAZATELJI, INDIKATIVNI FINANCIJSKI PLAN I TERMINSKI PLAN PROVEDBE

* Određuju se ključni pokazatelji rezultata s ciljanim vrijednostima, a koji trebaju biti usklađeni s pokazateljima ishoda navedenima u Programima ZI i KG za Posebni cilj 2, a koji su definirani na nacionalnoj razini
* Opisuje se okvir za praćenje i vrednovanje uspješnosti provedbe definiranih aktivnosti, temeljem ostvarenja pokazatelja
* Izrađuje se indikativni financijski plan s prikazom financijskih pretpostavki za provedbu aktivnosti/projekata
* Definira se terminski plan provedbe odabranih aktivnosti/projekata, koji doprinose ostvarenju utvrđenih pokazatelja rezultata
* Naznačuju se ključne točke ostvarenja.

IZVORI PODATAKA I LITERATURA

* Popis izvora/literature korištenih za izradu Strategije.

**Detaljni sadržaj Strategije zelene urbane obnove predložit će Izrađivač, a odobriti Upravni odjel za urbanizam, prostorno planiranje i zaštitu okoliša Grada Dubrovnika.**

Tijekom izrade Strategije uz navedene Smjernice za izradu Strategija zelene urbane obnove izrađenim od strane Ministarstva prostornoga uređenja, graditeljstva i državne imovine <https://mpgi.gov.hr/UserDocsImages//dokumenti/NPOO/ZUO_NPOO//Smjernice_za_izradu_Strategije.pdf> potrebno je primijeniti i Priručnik za implementaciju strategija zelene urbane obnove također izrađenim od strane Ministarstva prostornoga uređenja, graditeljstva i državne imovine <https://mpgi.gov.hr/UserDocsImages/dokumenti/NPOO/ZUO_NPOO/Prirucnik_za_implementaciju_strategija_ZUO.pdf>

PROSTORNI OBUHVAT STRATEGIJE:

* cijelo administrativno područje Grada Dubrovnika

OBVEZE PONUDITELJA

Opseg poslova izabranog Ponuditelja/stručne osobe sastoji se od:

* prikupljanja podataka i analiza;
* organiziranja i moderiranja sastanaka sa svim dionicima čiji se podaci očekuju;
* provedbe informiranja javnosti, odnosno javnog uvida u nacrt Strategije u suradnji s Gradom Dubrovnikom te izrada izvješća s javnog uvida i usklađivanje Strategije sukladno zaprimljenim primjedbama;
* izrade zapisnika, izvješća, zaključaka i prezentacija te drugi stručni poslovi ovisno o potrebi projekta;
* izrade konačnog prijedloga Strategije, izlaganja Strategije na Gradskom vijeću Grada Dubrovnika, odgovaranja na pitanja na Gradskom vijeću te po prihvaćanju i donošenju Strategije sukladno članku 12. stavku 3. Zakona o sustavu strateškog planiranja i upravljanja razvojem Republike Hrvatske (Narodne novine 123/17, 151/22), dostava usvojene Strategije Naručitelju u 3 primjerka (u tiskanom obliku i digitalnoj verziji u word i pdf formatu te po potrebi kartografske prikaze u vektorskom formatu).

ISPORUKA DOKUMENTACIJE

Odabrani Ponuditelj/Stručna osoba će Naručitelju isporučiti u odgovarajućem broju primjeraka:

* Nacrt Strategije zelene urbane obnove Grada Dubrovnika (u 2 primjerka u tiskanom obliku s uvezanim CD-om .pdf i .doc)
* Konačni prijedlog Strategije zelene urbane obnove Grada Dubrovnika (izrađen nakon provedenog javnog uvida sukladno zaprimljenim primjedbama (u 2 primjerka u tiskanom obliku s uvezanim CD-om .pdf i .doc);
* Strategiju zelene urbane obnove Grada Dubrovnika (dokument usvojen na Gradskom vijeću) (u 3 primjerka u tiskanom obliku s uvezanim CD-om .pdf i .doc)

OBVEZE NARUČITELJA

Naručitelj će odabranom Ponuditelju dostaviti sljedeće podatke i podloge (studije, strategije, programi, prostorno – planska dokumentacija) u svrhu izrade Strategije:

* Generalni urbanistički plan Grada Dubrovnika (Službeni glasnik Grada Dubrovnika, br.: 10/05, 10/07, 8/12, 3/14, 9/14-pročišćeni tekst, 4/16-odluka o obustavi, 25/18, 13/19, 8/20-pročišćeni tekst, 5/21 i 8/21-pročišćeni tekst) <https://www.dubrovnik.hr/prostroni-planovi-2019-123456>
* Prostorni plan uređenja Grada Dubrovnika (Službeni glasnik Grada Dubrovnika, broj 7/05, 6/07, 10/07, 3/14, 9/14- pročišćeni tekst, 19/15, 18/16-pročišćeni tekst, 25/18, 13/19, 7/20, 2/21,  5/21, 7/21-pročišćeni tekst) <https://www.dubrovnik.hr/prostroni-planovi-2019-123456>
* Urbanistički planovi uređenja i detaljni urbanistički planovi Grada Dubrovnika <https://www.dubrovnik.hr/prostroni-planovi-2019-123456>
* Krajobrazna studija za administrativno područje Grada Dubrovnika, 2022. 2022, <https://www.dubrovnik.hr/zastita-okolisa-2019-354632689>
* Program zaštite okoliša Grada Dubrovnika za razdoblje od 2023. do 2026. s integriranim Programom zaštite zraka od 2023. do 2026. i Programom ublažavanja klimatskih promjena, prilagodbe klimatskim promjenama i zaštite ozonskog sloja Grada Dubrovnika od 2023. do 2026. https://www.dubrovnik.hr/uploads/pages/189/Program\_zastite\_okolisa\_GD\_2023\_2026\_objedinjeno.pdf

* Izvješće o stanju okoliša Grada Dubrovnika za razdoblje od 2016. do 2020. („Službeni glasnik Grada Dubrovnika“, br. 4/22) <https://www.dubrovnik.hr/zastita-okolisa-2019-354632689>
* Plan gospodarenja otpadom za razdoblje 2018. do 2023. godine (Službeni glasnik Grada Dubrovnika broj 9/2018)
* Izvješće o provedbi Plana gospodarenja otpadom Grada Dubrovnika za 2022. godinu („Službeni glasnik Grada Dubrovnika“, br. 3/23) <https://www.dubrovnik.hr/zastita-okolisa-2019-354632689>

* Izvješće o provedbi Plana gospodarenja otpadom Grada Dubrovnika za 2021. godinu („Službeni glasnik Grada Dubrovnika“, br. 7/22) <https://www.dubrovnik.hr/zastita-okolisa-2019-354632689>

* Izvješće o provedbi Plana gospodarenja otpadom Grada Dubrovnika za 2020. godinu („Službeni glasnik Grada Dubrovnika“, br. 2/21) <https://www.dubrovnik.hr/zastita-okolisa-2019-354632689>

* Izvješće o stanju okoliša Grada Dubrovnika za 2021. godinu, Zagreb 2022.

* Odluka o lokacijama i najvišoj dopuštenoj razini buke tijekom održavanja javnih događaja („Službeni glasnik Grada Dubrovnika“, br. 10/22) <https://www.dubrovnik.hr/sluzbeni-glasnik?odluka=1570>

* Konzervatorska podloga za kontaktnu zonu svjetskog dobra Starog grada Dubrovnika, *rujan 2020., Ministarstvo kulture i medija,*

<https://min-kulture.gov.hr/konzervatorska-podloga-za-kontaktnu-zonu-svjetskog-dobra-starog-grada-dubrovnika/20200>

* Plan upravljanja svjetskim dobrom UNESCO-a „Starim gradom Dubrovnikom“, 2021. <https://www.dubrovnik.hr/uploads/posts/14614/Plan-upravljanja-Dubrovnik---%2528verzija-za-GV%252C-19.03.2021.%2529_%25C4%258Dista-verzija.pdf>

* Plan prilagodbe klimatskim promjenama Grada Dubrovnika 2019., DURA, Dubrovnik. <https://dura.hr/wp-content/uploads/2021/02/Climate-Adaptation-Plan_HRV_DURA_finalno.pdf>

* Druge tražene podatke ako su zahtijevani i ako ih naručitelj posjeduje

ROK IZVRŠENJA

Krajnji rok za dovršetak svih aktivnosti, odnosno do donošenja Strategije zelene urbane obnove je 9 mjeseci od potpisivanja Ugovora.

MJESTO IZVRŠENJA

Dubrovnik

DINAMIKA PLAĆANJA PREDMETA NABAVE

Ugovoreni iznos cijene tijekom izrade Strategije Naručitelj će Izrađivaču platiti prema sljedećoj dinamici:

* 10% ukupno ugovorenog iznosa izvršit će se na temelju analize podataka, organiziranja i moderiranja preliminarnim sastankom sa svim dionicima čiji se podaci očekuju te definiranja i usuglašavanja detaljnog sadržaja Strategije
* 40% ukupno ugovorenog iznosa izvršit će se na temelju dostavljenog i usuglašenog Nacrta Strategije
* 30% ukupno ugovorenog iznosa izvršit će se po zaprimanju izvješća s javnog uvida te izrađenog Konačnog prijedloga Strategije sukladno primjedbama s javnog uvida
* 20% ukupno ugovorenog iznosa izvršit će se nakon usvajana Strategije na Gradskom vijeću i dostave iste.